Vielä vuoden 2023 alkupuolella suurimmat kielimalleihin pohjautuvat tekoälyjärjestelmät on koulutettu sadoilla miljardeilla sanoilla tekstiä, josta merkittävin osa koostuu hakurobottien Internetistä koostamasta aineistosta. Vaikka tällaisten mallien kehittäjät pyrkivät tyypillisesti karsimaan koulutusaineistosta vähemmän luotettavaa materiaalia, aineiston laajuuden takia on mahdotonta taata, että kaikki koulutukseen käytettävä teksti pohjaa luotettavaan lähteeseen. Osa tekoälyjärjestelmistä tuottaa vastauksia jotka sisältävät lähdeviitteitä, ja vaikka lähteen käyttäminen ei ole tae siitä että vastaus on oikein, se mahdollistaa lähteen luotettavuuden arvioimisen sekä sen sisältämän informaation vertaamisen vastaukseen.
spam fails_task lang_mismatch pii not_appropriate hate_speech sexual_content quality toxicity humor helpfulness creativity violence